Diari Oficial de la Generalitat Valenciana


Sumari del DOGV 4346, del 30-09-2002 (2002/10687)

RESOLUCIÓ de 17 de setembre de 2002, del Rectorat de la Universitat de València, per la qual es convoquen proves selectives per promoció interna d'accés al grup A, escala tècnica superior d'educació física, sector d'administració especial d'esta universitat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/10975


Data del document
:   17-09-2002

Organisme emissor
:   Universitat de València

Tipus de document
:   Resolució

Descriptors 

:   * esport
    * concurs administratiu
    * universitat
    * educació física

RESOLUCIÓ de 17 de setembre de 2002, del Rectorat de la Universitat de València, per la qual es convoquen proves selectives per promoció interna d'accés al grup A, escala tècnica superior d'educació física, sector d'administració especial d'esta universitat. [2002/X10029]
  
El Rectorat de la Universitat de València, fent ús de les competències que li atribueix l'article 20, en relació amb el 2.2, de la Llei Orgànica 6/2001, de 21 de desembre, d'Universitats, i d'acord amb el que estableix l'article 199 dels seus Estatuts, acorda convocar proves selectives per a l'accés al grup A, sector d'administració especial de la Universitat de València, de conformitat amb les bases següents:
  
1. Normes generals
  
1.1 Esta convocatòria té per objecte la selecció de personal per cobrir 1 vacant del grup A, sector d'administració especial, escala tècnica superior d'educació física pel torn de promoció interna, mitjançant el sistema de concurs-oposició.
  
1.2 D'acord amb el que estableix l'article 73 de la de la Llei Orgànica 6/2001, de 21 de desembre de Universitats, la realització d'estes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida als Estatuts de la Universitat, i per les normes que estableix esta convocatòria.
  
1.3 El procés selectiu constituït pel concurs'oposició l'integraran les proves, valoracions, puntuacions i matèries que figuren els annexos I i II d'esta convocatòria.
  
2. Condicions generals dels aspirants
  
2.1 Per ser admesos en les proves selectives els aspirants hauran de reunir, a més dels ja acreditats en nomenaments anteriors, els requisits següents:
  
2.1.1 Posseir el títol de llicenciat, enginyer, arquitecte, o equivalent, o estar en condicions d'obtenir-lo abans de l'acabament del termini de presentació de sol·licituds.
  
2.1.2 Els aspirants que es presenten a estes proves selectives hauran de ser funcionaris de carrera integrats en la Universitat de València del grup B, d'administració especial, escala tècnica mitjana d'educació física, en actiu o en situació d'excedència, i tenir una antiguitat d'almenys dos anys en esta escala.
  
2.2 Les condicions a què es refereix l'apartat anterior s'han d'acomplir en el moment de finalització del termini de presentació d'instàncies i durant tot el procés selectiu fins al moment de la presa de possessió.
  
3. Sol·licituds
  
3.1 Qui desitge prendre part en estes proves selectives ho haurà de fer constar en la instància que esta recollida en esta convocatòria com annex V i que li facilitarà gratuïtament el Servici de Recursos Humans (PAS) d'esta Universitat, a l'avinguda Blasco Ibáñez nº 13, (nivell 1) 46715 València. També podran accedir a una còpia de la instància a través de la pàgina web del Servici de Recursos Humans (PAS) l'adreça de la qual es http://www.uv.es/~pas.
  
3.2 Les sol·licituds es dirigiran per triplicat exemplar (un per l'entitat bancària, una per a la Universitat i una per a la persona interessada) al rector de la Universitat de València. El termini de presentació serà de 20 dies hàbils, comptats a partir del sendemà de la publicació d'esta convocatòria en el Diari Oficial de la Generalitat Valenciana (DOGV).
  
Les sol·licituds es presentaran al Banc Santander'Central Hispano situat al carrer d'Arts Gràfiques,12 de València. Així mateix, també es podran presentar en la forma que estableix l'article 38.4 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.3 Els drets d'examen seran de 12,44 euros, que s'ingressaran en el compte corrent Drets d'Examen. Universitat de València núm. 0049 5457 28 7675254333 del Banc Santander'Central Hispano, o mitjançant transferència a este compte.
  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
En qualsevol cas haurà de figurar en la sol·licitud el segell de l'esmentada entitat bancària; en el cas de haver realitzat el pagament per transferència, caldrà adjuntar a la sol·licitud el resguard corresponent.
  
No presentar l'acreditació del pagament determinarà l'exclusió de l'aspirant.
  
3.4 D'acord amb el que disposa el Reglament d'execució pressupostària de 2002 d'esta Universitat, són exemptes del pagament dels drets d'examen les persones amb una discapacitat igual o superior al 33%.
  
Estos aspirants hauran de presentar la sol·licitud acompanyada dels certificats corresponents que acrediten la seva condició de discapacitats (mitjançant certificació de la Conselleria de Benestar Social o de l'òrgan competent), al registre general de la Universitat de València, avinguda Blasco Ibáñez, nº 13 (nivell 1), 46966 València..
  
3.5 Els aspirants amb minusvalideses podran sol·licitar les mesures d'adaptació necessàries per a realitzar les proves en la instància. En este cas hauran de presentar juntament a la sol·licitud la certificació del grau de discapacitació efectuada per l'òrgan competent.
  
3.6 Si la convocatòria preveu la realització de proves d'idiomes, l'aspirant ha de fer constar la seua opció a l'imprès de sol·licitud. Si no ho fa així, s'entendrà que renuncia a efectuar estes proves, sempre que siguen voluntàries i de mèrits.
  
3.7 Caldrà adjuntar a la sol·licitud una fotocòpia del DNI.
  
3.8 Els errors que s'hi observen es corregiran en qualsevol moment, d'ofici o a instància de l'interessat.
  
4. Admissió d'aspirants
  
4.1 Una vegada expirat el termini de presentació d'instàncies, prèvia verificació del compliment de tots els requisits de participació assenyalats en esta convocatòria així com del pagament dels drets d'examen, el rector dictarà una resolució que es publicarà al Diari Oficial de la Generalitat Valenciana (DOGV) i que contindrà la llista provisional d'admesos i exclosos de les proves.
  
4.2 En el termini de deu dies hàbils, comptats des del sendemà de la publicació de la llista provisional d'admesos i exclosos, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre.
  
Les quantitats de diners per concepte de drets d'examen es reintegraran d'ofici als aspirants que siguen exclosos definitivament de participar en les proves selectives.
  
4.3 Una vegada transcorregut el termini de deu dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització i començament del primer exercici. Esta resolució es publicarà al DOGV.
  
4.4 Seran causes d'exclusió, a més de les que s'indiquen en altres apartats d'estes bases:
  
- no signar la sol·licitud.
  
- no adjuntar la fotocòpia del DNI.
  
4.5 Serà causa d'exclusió de l'exercici de mèrits:
  
- no indicar l'idioma elegit per a realitzar l'exercici.
  
5. Desenvolupament de les proves selectives
  
5.1 Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'esta Universitat en què s'aprove la llista definitiva d'admesos i exclosos de les proves objecte d'esta convocatòria.
  
5.2 L'orde d'actuació dels opositors, si escau, s'establirà per sorteig efectuat per la Universitat de València.
  
5.3 Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
5.4 En cada exercici els aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir este requisit per algun aspirant determinarà la seua exclusió de les proves.
  
Les còpies o fotocòpies compulsades d'estos documents no seran vàlides en cap cas.
  
Els membres del tribunal i el personal col·laborador d'este no permetran l'accés a les sales on es realitzen els exercicis a aquelles persones que no acomplesquen els requisits indicats ni a aquelles que hi compareguen després que haja acabat la crida dels aspirants convocats.
  
5.5 Al finalitzar cadascuna de les proves, l'anunci de la celebració de la següent el farà públic el Tribunal al local en què s'haja celebrat esta prova, així com al tauler d'anuncis de la Gerència d'esta Universitat amb una antelació mínima de 48 hores. També es publicarà a la pagina web del Servici de recursos humans (PAS) a efectes informatius.
  
5.6 Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
6. Publicitat de les llistes
  
6.1 Després de la realització de cadascuna de les proves, el tribunal anunciarà públicament als locals on s'hagen realitzat, al tauler d'anuncis de la Gerència d'esta Universitat i a la pàgina web del Servici de Recursos Humans (PAS) que té la següent adreça http://www.uv.es/~pas la llista d'aspirants que les hagen aprovat.
  
6.2 Una vegada finalitzades totes les proves i la valoració de mèrits que integren el concurs'oposició el tribunal farà pública en la Gerència de la Universitat i en els locals on s'hagen realitzat les proves i a la pàgina web del Servici de Recursos Humans (PAS) que té la següent adreça http://www.uv.es/~pas, la llista dels aspirants que els hagen aprovat, amb les puntuacions finals per orde. Esta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
6.3 Una vegada finalitzat el procés de selecció, es publicarà al DOGV per resolució del rector la llista definitiva d'aprovats.
  
7. Coneixements de valencià
  
7.1 Els qui aproven les proves selectives hauran d'acreditar el seu coneixement de valencià amb certificats, diplomes o títols expedits o homologats pel Servici de Normalització Lingüística d'esta Universitat.
  
7.2 Els qui no acomplesquen el requisit anterior es comprometran a realitzar els oportuns cursos de formació i perfeccionament que s'organitzen a este efecte per adquirir en el termini d'un any des de la pressa de possessió, o en el temps que permeta la programació del Servici de Normalització Lingüística, el nivell elemental de coneixement de la llengua.
  
8. Presentació de documents
  
8.1. En el termini de deu dies hàbils, comptats des del sendemà de la publicació al DOGV de la llista d'aprovats, estos hauran de presentar al Servici de Recursos Humans (PAS) fotocòpia compulsada del títol acadèmic exigit en la convocatòria.
  
8.2 Els aspirants aprovats al tenir la condició de funcionaris/funcionàries de carrera d'esta Universitat quedaran exempts d'acreditar documentalment la resta de condicions generals exigibles per a l'ingrés a la funció pública, per tenir-los acreditats en nomenaments anteriors.
  
8.3 No presentar la documentació dins del termini fixat (excepte en els casos de força major) o presentar documents falsos invalidarà els actes de l'aspirant i anul·larà els actes del tribunal relacionats amb l'aspirant, sense perjudici de les responsabilitats en què l'aspirant haja pogut incórrer.
  
9. Nomenament de funcionaris o funcionàries
  
Una vegada transcorregut el termini de presentació de la documentació, el rector dictarà una resolució que es publicarà al DOGV, per la qual seran nomenats funcionaris/àries de carrera les persones que han aprovat les proves selectives, per orde de puntuació.
  
10. Tribunal
  
10.1 La composició del tribunal qualificador d'estes proves és el que figura en l'annex III d'esta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
10.2 El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
10.3 Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'esta convocatòria.
  
El president podrà sol·licitar als membres del tribunal una declaració expressa de no estar en les circumstàncies previstes en els articles citats.
  
10.4 Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En esta sessió el tribunal prendrà totes les decisions necessàries per a la correcta realització de les proves selectives.
  
En el procés selectiu el tribunal resoldrà tots els dubtes que puguen sorgir sobre l'aplicació d'estes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10.5 El tribunal adoptarà les mesures necessàries perquè els aspirants amb minusvàlidesa tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica la base 3.5, es faran les adaptacions possibles per temps i mitjans.
  
10.6 Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
10.7 Els membres del tribunal d'estes proves tindran la categoria que per a estos casos determine la legislació vigent.
  
10.8 El tribunal no podrà aprovar ni declarar que han aprovat les proves selectives un nombre d'aspirants superior al nombre de places convocades. Qualsevol proposta d'aprovat que contravinga el que s'ha establert serà nul·la de ple dret.
  
10.9 El president del tribunal adoptarà les mesures oportunes per garantir que els exercicis de la fase d'oposició siguen corregits sense coneixement de la identitat dels aspirants, en aquells exercicis que siga procedent.
  
11. Informació respecte de les dades recollides
  
11.1 Les dades subministrades per l'interessat podran quedar incorporades en un fitxer automatitzat que constitueix la Base de Dades de Personal, o la Base de Dades de Borsa de Treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
  
11.2 El fitxer quedarà sota la responsabilitat de la Secretaria General de la UVEG a l'avinguda Blasco Ibáñez nº 13, 46870 València.
  
11.3 La informació obtinguda serà processada exclusivament per a la gestió de personal.
  
11.4 Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en el qual es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
11.5 Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servici de Recursos Humans (PAS) de la Universitat de València, a l'avinguda Blasco Ibáñez nº 13, 46952 València.
  
12. Recursos
  
Contra esta resolució, que exhaureix la via administrativa, es pot interposar potestativament recurs de reposició en el termini d'un mes a partir del sendemà de la seva publicació davant el mateix òrgan que dicte la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats des del sendemà de la seva publicació al DOGV.
  
Contra els actes del Tribunal, es podrà interposar el recurs d'alçada previst a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de setembre de 2002.- Per delegació (DOGV de 23.04.02), la vicerectora d'Economia i Administració: Matilde Fernández Blanco.
  
ANNEX I
  
Sistema selectiu
  
El sistema selectiu serà el de concurs-oposició.
  
Fase d'oposició: Constarà de tres exercicis, els dos primers obligatoris i eliminatoris.
  
Primer exercici: Consistirà a desenvolupar per escrit un tema elegit entre tres dels proposats pel tribunal, que seran elegits a l'atzar entre els que figuren en el programa de l'annex II de la convocatòria. Els temes correspondran cadascun a un bloc diferent.
  
La duració mínima de l'exercici serà d'una hora i no podrà ser superior a dues, a criteri del tribunal. Una vegada finalitzada la prova, els exercicis s'introduiran en un sobre tancat i quedaran sota la custòdia del tribunal, el qual cridarà els opositors per a la lectura pública dels temes que cada un haja desenvolupat. El lloc, la data i l'hora de la lectura els anunciarà el tribunal amb l'antelació suficient.
  
L'exercici es valorarà de 0 a 10 punts, i per aprovar-lo caldrà obtenir-hi almenys 5 punts.
  
Segon exercici. Consistirà a resoldre per escrit dos supòsits pràctics relacionats amb les matèries que figuren en els epígrafs específics del programa que integra l'annex II de la convocatòria.
  
La duració d'este exercici serà anunciat pel tribunal amb la deguda antelació, i estarà en funció del seu contingut.
  
Es valorarà de 0 a 10 punts cada supòsit, i per aprovar caldrà obtenir almenys 10 punts amb la suma d'ambdós i no haver estat qualificat amb zero punts en cap dels dos.
  
Tercer exercici. Voluntari i de mèrits. Constarà de tres parts. Els qui sol·liciten la realització d'este exercici hauran de fer necessàriament la primera i la tercera part, mentre que la segona queda com a opcional.
  
Primera part: Obligatòria. Constarà de dues parts. Traducció directa i sense diccionari d'un text en valencià. Es valorarà de 0 a 1'5 punts. Redacció en valencià d'un ofici, carta circular, memòria, etc., sense la utilització del diccionari. Es valorarà de 0 a 1'5 punts. El temps d'este exercici serà fixat pel tribunal amb l'antelació suficient.
  
Segona part: Voluntària. Tindrà per objecte valorar el coneixement d'un o diferents idiomes comunitaris dels següents: anglès, alemany, francès, italià, segons les opcions manifestades per l'opositor en l'imprès de sol·licitud de participació en les proves selectives. Es podrà utilitzar diccionari.
  
L'exercici es valorarà a raó d'1'5 punts com a màxim per idioma, i en conjunt no es podrà superar els 3 punts. El temps serà fixat pel tribunal amb l'antelació suficient.
  
Tercera part: Obligatòria. Tindrà per objecte mantenir una entrevista basada en una memòria sobre la planificació d'un servici relacionat amb l'àrea funcional al qual es refereix la plaça convocada, redactada per l'opositor i sense excedir els 15 folis.
  
Es valorarà de 0 a 3 punts cada part i el temps de realització el fixarà el tribunal amb l'antelació suficient.
  
La memòria es presentarà junt amb el currículum dels aspirants en el termini de deu dies a partir del sendemà de la publicació de la llista d'aprovats dels exercicis obligatoris.
  
Fase de concurs: Es valoraran els mèrits del currículum dels aspirants d'acord amb el barem que figura en l'annex IV. La puntuació obtinguda en la fase de concurs se sumarà a l'obtinguda en la fase d'oposició per a elaborar l'orde definitiu dels concursants aprovats.
  
A continuació s'elaboraran per orde de puntuació una llista d'aprovats, que contindrà el mateix nombre d'aspirants que de vacants convocades.
  
En cas d'empat entre aspirants, l'orde s'establirà en primer lloc, segons la puntuació del primer exercici; en segon lloc, si es matinguera l'empat, segons la puntuació del segon exercici; si persistira l'empat, s'aplicarà l'apartat a) antiguitat de la fase de concurs; si encara persistira, es desfarà ja per un sorteig.
  
ANNEX II
  
Temari específic
  
Bloc 1:
  
1. Epistemologia de l'educació física: evolució i desenvolupament de les distintes concepcions.
  
2. Les taxonomies d'objectius i el seu valor didàctic, taxonomies de l'àmbit psicomotor.
  
3. Els continguts de l'educació física: evolució i corrents que han originat. Valor i tractament educatiu que han rebut els corrents més estesos.
  
4. Estructura de l'exercici físic, forma i tècnica. Anàlisi dels elements mecànics, cinesiològics i funcionals.
  
5. La condició física: concepte. Components. Sistemes de desenvolupament: classificació.
  
6. Principis bàsics per al desenvolupament adequat de la condició física (continuïtat, progressió, individualització, etc.). Altres principis.
  
7. Capacitats físiques bàsiques: concepte, classificació, evolució de les capacitats físiques bàsiques (general i específica).
  
8. Factors que intervenen en el treball de desenvolupament de la condició física: intensitat i volum; recuperació, duració i repeticions.
  
9. L'adaptació de l'organisme a l'esforç en l'activitat física. La síndrome general d'adaptació.
  
10. Processos energètics i activitat física: sistemes aeròbic i anaeròbic.
  
11. La resistència com a capacitat física bàsica: concepte, consideracions teòriques, tipus.
  
12. El sistema cardiorespiratori: estructura i funcions; consideracions tècniques que s'hi han de tenir en compte. Efectes de l'entrenament.
  
13. La força com a capacitat física bàsica: concepte, consideracions teòriques, tipus.
  
14. El sistema muscular: estructura i funcions; consideracions tècniques que s'hi han de tenir en compte. Influència de l'activitat física sobre el desenvolupament muscular.
  
15. La velocitat com a capacitat física bàsica: concepte, consideracions teòriques, tipus.
  
16. El sistema nerviós: organització, nivells de funcions; consideracions tècniques que s'hi han de tenir en compte.
  
17. La flexibilitat com a capacitat física bàsica: concepte, consideracions teòriques, tipus.
  
18. El sistema ossioarticular: estructura i funcions. Consideracions tècniques.
  
19. Les qualitats motrius: concepte i classificació.
  
20. Els esports individuals: aspectes tècnics, tàctics i reglamentaris.
  
21. Els esports d'adversari: aspectes tècnics, tàctics i reglamentaris.
  
22. Els esports col·lectius: aspectes tècnics, tàctics i reglamentaris.
  
23. Les activitats en el medi natural: tipus. Classificacions.
  
Bloc 2:
  
1. Aspectes preventius en la pràctica de l'activitat física i actuació en accidents esportius.
  
2. Lesions més freqüents relacionades amb el sistema locomotor: primers auxilis.
  
3. Salut i activitat física. Efectes positius i contraindicacions de l'activitat física en la salut i la qualitat de vida.
  
4. La recerca en l'educació física: concepte, generalitats.
  
5. La recerca en l'educació física: paradigmes quantitatius i qualitatius de la recerca. La recerca'acció en educació física.
  
6. Les instal·lacions esportives i el seu equipament. Tipus. Conceptes bàsics.
  
7. Les instal·lacions cobertes i el seu equipament. Tipus. Conceptes bàsics.
  
8. Les instal·lacions descobertes i el seu equipament. Tipus. Conceptes bàsics.
  
9. El Servici d'Educació Física i Esports de la Universitat de València Estudi General. Estructura. Objectius i funcions.
  
10. El Servici d'Educació Física i Esports de la Universitat de València Estudi General. L'Àrea d'Instal·lacions. Estructura. Funcions. Recursos materials.
  
11. El Servici d'Educació Física i Esports de la Universitat de València Estudi General. L'Àrea d'Activitats. Estructura. Funcions. Classificació d'activitats.
  
12. El Servici d'Educació Física i Esports de la Universitat de València Estudi General. L'Àrea de Competicions. Estructura. Funcions. Tipus de competicions.
  
Bloc 3: temari de caràcter general
  
1. La Universitat com a servici públic. La Llei orgànica 6/2001, de 21 de desembre, de Universitats (LOU), el seu significat en l'ordenament jurídic universitari. Règim jurídic de les universitats públiques. Els Estatuts de la Universitat de València.
  
2. La Constitució espanyola de 1978: estructura i contingut. Anàlisi del títol I de la Constitució: els drets fonamentals, les llibertats públiques i els drets econòmics i socials, el seu paper en el sistema democràtic, la seva garantia i suspensió. La Corona. Les Corts Generals. El control democràtic del Govern. El poder judicial. La reforma de la Constitució.
  
3. La Unió Europea i la seva incidència en l'ordenament jurídic espanyol. Tractament constitucional del problema. Principals institucions de la Unió Europea. El sistema monetari únic.
  
4. L'acció administrativa davant els particulars. L'administrat. Els drets subjectius dels administrats davant l'administració: drets subjectius actius i drets subjectius reaccionals. La participació dels particulars en l'activitat administrativa. El procediment administratiu segons la Llei de règim jurídic de les administracions públiques i el procediment administratiu comú. Especial atenció als interessats i fases del procediment. Els recursos en via administrativa.
  
5. El personal al servici de l'administració universitària: personal docent i investigador, el seu règim jurídic. El personal funcionari d'administració i serveis, el seu Estatut. Accés, promoció i situacions administratives del personal funcionari. Característiques dels funcionaris d'administració especial. Incompatibilitats. El personal laboral. Anàlisi de la normativa sobre prevenció i riscos laborals.
  
ANNEX III
  
Tribunal qualificador
  
Titular
  
President: el rector o persona que delegue.
  
Vocals:
  
Dos representants de la Universitat designats pel rector d'igual o superior grup de titulació.
  
Un funcionari d'igual o superior grup, elegit per sorteig entre el PAS de la Universitat.
  
Un funcionari d'una altra administració pública d'igual o superior grup, nomenat pel rector a proposta d'aquella.
  
Un membre de la Comissió de PAS del mateix o superior grup que les vacants que s'hagen de cobrir, designat per la Comissió.
  
Un membre de la Junta de Personal, amb veu i sense vot.
  
El vocal més jove amb veu i vot del dels que pertanguen a la comunitat universitària serà el secretari del tribunal.
  
Tots els membres del Tribunal amb veu i vot seran d'un grup igual o superior al de les places objecte d'esta convocatòria.
  
Igual estructura per al Tribunal suplent.
  
ANNEX IV
  
Barem
  
Es valoraran els següents mèrits:
  
a) Antiguitat: Es valorarà tot el temps de serveis reconeguts a l'empara de la llei 70/1978 segons la següent fórmula: 4 log(1+nºanys)/log(31). El temps màxim que es valorarà serà el període de 30 anys i no es tindran en consideració fraccions inferiors a l'any.
  
b) Treball desenvolupat: Es valorarà el grau consolidat que els aspirants tinguen en el moment de finalització del termini de presentació d'instàncies.
  
Nivell 18 o inferior : 1 punt
  
Nivell 20: 1'5 punts
  
Nivell 22 o superior: 2 punts.
  
Als funcionaris que es troben en situació d'excedència per atenció de fill se'ls valorarà el grau personal que tinguen consolidat. S'aplicarà esta mateixa norma per a tots els funcionaris que estiguen en situació de reserva del lloc de treball.
  
Als excedents voluntaris se'ls valorarà el grau personal que tinguen consolidat en el moment de sol·licitar l'excedència.
  
c) Titulació acadèmica: Es valoraran les titulacions acadèmiques acreditades pels aspirants que siguen superiors a les que s'exigeixen per a accedir al grup a què pertanyen les places ofertades, conformement amb la següent escala:
  
Llicenciat universitari, doctor o equivalent: 1 punt.
  
La valoració màxima per este concepte serà 1 punt.
  
d) Cursos de Formació: En este apartat es valoraran els cursos de formació realitzats per la Universitat o organismes oficials reconeguts en matèria de formació de funcionaris o que hagen estat convalidats pel Servici de Formació Permanent de la Universitat de València. En cap cas puntuaran en este apartat els cursos de coneixement de valencià i d'idiomes, i es limitarà als que estiguen previstos en els epígrafs de formació en el barem general d'aplicació als concursos de mèrits per a la provisió de llocs de treball, aprovat per la Junta de Govern del 22 d'octubre de 1991.
  
La valoració màxima per este concepte serà 1 punt. Es puntuarà d'acord amb la següent escala:
  
Cursos entre 15 i 30 hores: 0'10 punts
  
Cursos entre 31 i 50 hores: 0'20 punts
  
Cursos de 51 o més hores: 0'30 punts
  
ANNEX V
  
Sol·licitud d'admissió a proves selectives d'accés per promoció interna al grup A d'administració especial, Escala Tècnica Superior d'Educació Física.
  
I. Dades personals
  
Nom i cognoms DNI:
  
Data de naixement Adreça
  
Codi postal: Localitat Telèfon:
  
II. Dades de la convocatòria
  
Data del DOGV:
  
Escala: Tècnica Superior d'Educació Física
  
Grup: A
  
Sector: Administració especial
  
Accés: Promoció interna.
  
Sol·licitud d'adaptació per a persones discapacitades:
  
Mesures d'adaptació:
  
III. Títol acadèmic exigit en la convocatòria o superior
  
IV. Exercici de mèrits: SÍ \_\_ NO \_\_
  
\_\_VALENCIÀ \_\_ IDIOMA COMUNITARI
  
V. Documents que s'adjunten:
  
\_\_ DNI. \_\_ CERTIFICACIÓ DE DISCAPACITAT
  
\_\_ ALTRES
  
SOL·LICITE
  
Ser admès/a a les proves selectives a què es refereix esta sol·licitud, i DECLARE que són certes les dades que hi consten i que reunisc les condicions exigides en esta convocatòria. Així mateix em compromet a provar documentalment totes les dades de la sol·licitud.
  
(firma)
  
València, d de 2002